
	Εκδήλωση με αφορμή
το «Λογοτεχνικό Έτος Άλκης Ζέη 2023»
και  τη συμπλήρωση 100 χρόνων
από τη γέννηση
της αγαπημένης συγγραφέα 
Μεγαλώνοντας με την Άλκη…
στο Σπίτι της Κύπρου

Με αφορμή το «Λογοτεχνικό Έτος Άλκης Ζέη 2023» και τη συμπλήρωση 100 χρόνων από τη γέννηση της αγαπημένης συγγραφέα μικρών και μεγάλων, το Σπίτι της Κύπρου και οι εκδόσεις ΜΕΤΑΙΧΜΙΟ σας προσκαλούν, την Πέμπτη 14 Δεκεμβρίου 2023 και ώρα 19:00, στο Σπίτι της Κύπρου, Ξενοφώντος 2Α στο Σύνταγμα, στην εκδήλωση «Μεγαλώνοντας με την Άλκη…»
Χαιρετισμό θα απευθύνει η κόρη της Άλκης Ζέη Ειρήνη Σεβαστίκογλου.
Στο πλαίσιο της εκδήλωσης θα μιλήσουν, η φιλόλογος Ελένη Αντωνιάδου, πρώην Μορφωτική Ακόλουθος της Πρεσβείας της Κυπριακής Δημοκρατίας, με θέμα «Άλκη Ζέη: και η ζωή μυθιστόρημα», η συγγραφέας, υποψήφια, μετά από πρόταση του Ελληνικού Τμήματος της IBBY,  για το Διεθνές Βραβείο Χανς Κρίστιαν Άντερσεν 2024 Αγγελική Δαρλάση με θέμα «Ο δικός μου μικρός μεγάλος περίπατος με την Άλκη Ζέη» και η συγγραφέας, κριτικός λογοτεχνίας Μαρία Στασινοπούλου με θέμα «Μια πολύτιμη φιλία»
Παρέμβαση από τον ποιητή Τίτο Πατρίκιο.
Η εκδήλωση θα προβληθεί σε ζωντανή ψηφιακή μετάδοση από την Υπηρεσία Ζωντανών Διαδικτυακών Μεταδόσεων ΔΙΑΥΛΟΣ του Εθνικού Δικτύου Υποδομών Τεχνολογίας και Έρευνας (ΕΔΥΤΕ) μέσω του συνδέσμου παρακολούθησης:
https://diavlos.grnet.gr/room/1607?eventid=15199

